# El corb blanc

El corb blanc (títol original en anglès: The White Crow) és un film biogràfic dramàtic de 2018 escrit per David Hare i dirigit per Ralph Fiennes. Narra la vida i la carrera de dansa del ballarí de ballet Rudolf Nuréiev, que és interpretat per Oleg Ivenko.
Està inspirada en el llibre Rudolf Nureyev: The Life de Julie Kavanagh. El títol és una referència al renom que tenia quan era nen de corb blanc (amb un significat una mica similar a "ovella negra" en català), perquè no era corrent.
La fotografia principal va finalitzar l'octubre de 2017. Es va estrenar al Telluride Film Festival de 2018 i al BFI London Film Festival de 2018. També es va projectar al Festival Internacional de Cinema de Tòquio, Cinemania (Bulgària) i Febiofest (República Txeca). Ralph Fiennes va rebre el Premi de Consecució Especial per Contribució Artística Excepcional al Festival Internacional de Cinema de Tòquio; i el film, la nominació al Gran Premi de Tòquio. L'obra es va estrenar el 22 de març de 2019 al Regne Unit (StudioCanal) i el 26 d'abril de 2019 als Estats Units (Sony Pictures Classics). A Catalunya, la primera projecció es va realitzar al BCN Film Fest el 26 d'abril de 2019, i es va estrenar als cinemes el primer de maig de 2019.
La pel·lícula ha estat subtitulada en català amb la col·laboració del Departament de Cultura de la Generalitat de Catalunya i està disponible en VOSC a la plataforma Movistar+.

## Repartiment

* Oleg Ivenko com a Rudolf Nuréiev
* Adèle Exarchopoulos com a Clara Saint
* Chulpan Khamatova com a Xenia Jurgenson
* Ralph Fiennes com a Alexander Puixkin
* Aleksei Morózov com a Strizhevsky
* Anastasiya Meskova com a Alla Osipenko
* Dmitriy Karanevskiy com a Leonid
* Nadezhda Markina com a buròcrata
* Kseniya Ryabinkina com a Anna Udaltsova
* Raphaël Personnaz com a Pierre Lacotte
* Olivier Rabourdin com a Alexinsky
* Ravshana Kurkova as Farida Nuréieva
* Louis Hofmann com a Teja Kremke
* Serguei Polunin com a Iuri Soloviev
* Maksimilian Grigóriev com a Rudolf Nuréiev (8 anys)
* Zach Avery com a Michael Jones
* Yves Heck com a Jagaud-Lachaume

## Crítiques

* Crítica de Xavi Oltra a La República
* Crítica de Nando Salvà a El Periódico de Catalunya
* Crítica de Phil de Semlyen a Time Out Barcelona
* Crítica de Joan Salvany Arxivat 2020-09-22 a Wayback Machine. a El 9 Nou

## Referències

* ↑ «"El corb blanc" porta la vida de Nureyev a "La Gran Pel·lícula"». CCMA.cat, 23-12-2020. [Consulta: 28 juny 2021].
* 1 2 Dingle, Jon. «Shooting Wraps On Ralph Fiennes' The White Crow» (en anglès britànic). Filmoria, 30-10-2017. [Consulta: 3 abril 2020].
* ↑ Roache, Madeline. «The True Story Behind the Rudolf Nureyev Movie 'The White Crow'» (en anglès). Time, 26-04-2019. [Consulta: 3 abril 2020].
* ↑ Erbland, Kate. «Telluride Reveals 2018 Full Lineup: ‘Destroyer,’ ‘White Boy Rick,’ and ‘The Old Man & the Gun' Set for World Premieres» (en anglès). IndieWire, 30-08-2018. [Consulta: 3 abril 2020].
* ↑ «El bailarín». BCN Film Fest. [Consulta: 3 abril 2020].
* ↑ «Edició del Dimecres 1 de maig de 2019 - pàgina 056». Hemeroteca històrica de El Periódico de Catalunya, 01-05-2019. [Consulta: 3 abril 2020].
* ↑ «The White Crow». Departament de Cultura de la Generalitat de Catalunya. [Consulta: 4 abril 2020].
* ↑ «El bailarín» (en castellà). Movistar+. [Consulta: 4 abril 2020].

## Enllaços externs

* El corb blanc al British Film Institute (anglès)